
На основу члана 27. став 5. и члана 135.став 2 Закона о стечају, као и одредби Националног стандарда о начину и поступку уновчења имовине стечајног дужника – Национални стандард број 5, стечајни управник стечајног дужника

„ХОТЕЛ УНИОН“ доо у стечају из Београда, ул. Косовска бр. 11
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
За
Вршење услуга процене вредности имовине стечајног дужника и процене вредности стечајног дужника као правног лица на чијој имовини постоје разлучна права

За потребе утврђивања процењене вредности у поступку продаје проценитељ ће користити следеће методе: 
· процене вредности имовине ликвидационом методом
· процене вредности правног лица (правно лице проценити применом методе ликвидационe вредности или другом методом која је у складу са Међународним стандардима процене и  Међународним рачуноводственим стандардима, а којом се обезбеђује највећа вредност за повериоце).

Проценитељ ће такође :
· извршити процену целисходности продаје стечајног дужника као правног лица у односу на продају имовине стечајног дужника појединачно, 
· утврдити учешће вредности процењене имовине на којој је конституисано разлучно право, у односу на процену вредности правног лица(изражено у процентима).

Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст Позива са свим предвиђеним условима на адреси стечајног управника: ПР Стечајни управник Предраг Алавања, ул. Мајора Зорана Радосављевића бр. 323В, 11273 Земун, сваког радног дана од 9:00до 15:00 часова, или путем e-mail адресе predragalavanja@gmail.com.

[bookmark: _GoBack]Понуде за вршење услуга процене могу се предати најкасније до 30.06.2023. године до 14 часова, на адресу: ПР Стечајни управник Предраг Алавања, ул. Мајора Зорана Радосављевића бр. 323В, 11273 Земун.
Контакт телефон: 063/8485-949
